મીડિયા રિપોર્ટ અનુસાર તોડજોડના રાજકારણમાં કોંગ્રેસના 78માંથી 2 ધારાસભ્યોનો સંપર્ક થઇ શક્યો નથી જ્યારે અન્ય એક ધારાસભ્ય ઇગલટોન રિસોર્ટમાંથી બહાર ગયા છે. 104 બેઠક પર વિજયી થયેલ ભાજપને સરકાર બનાવવા માટે હજુ 8 ધારાસભ્યોની જરૂર છે. જેડીએસ દ્વારા ભાજપ પર આક્ષેપ કરાયો છે કે તેમના ધારાસભ્યોને ખરીદવા માટે 100 કરોડ રૂપિયાની ઑફર આપવામાં આવી રહી છે. જેડીએસના મુખ્યમંત્રી પદના ઉમેદવાર કુમારસ્વામીએ દાવો કર્યો છે કે ભાજપ કોંગ્રેસ સહિત જેડીએસના ધારાસભ્યોને પોતાના પક્ષમાં કરવા માટે ઇડી સહિતની એજંસીઓનો દુરુપયોગ કરી શકે છે.